બોલિવૂડમાં ભલે ‘મુન્નાભાઈ એમ.બી.બી.એસ.’, ‘બ્લેક’ કે પછી ‘ક્યૂંકિ’ જેવી મેડિકલ બેકડ્રોપ પર બનેલી ફિલ્મો આવી હોય, પરંતુ ગુજરાતી ફિલ્મોમાં આવી પૃષ્ઠભૂમિવાળી કોઈ ચોક્કસ ફિલ્મો બની નથી. યુવરાજ જાડેજા નામના યુવા દિગ્દર્શક ‘ઓલ્વેઝ રહીશું સાથે’ નામની મેડિકલ બેકડ્રોપ ધરાવતી ફિલ્મ લઈને આવી રહ્યા છે. આ ફિલ્મ એક મેડિકલ લવસ્ટોરી છે. અન્ય ટ્રેન્ડી ફિલ્મોના બંધારણથી અલગ રીતે તેને બનાવાઈ હોવાની ચર્ચાઓ હાલ ચાલી રહી છે. ફિલ્મની વાર્તા અને ગીતો પણ યુવરાજ જાડેજા દ્વારા જ રચવામાં આવ્યાં છે.